yakhyo/uz-wiki huggingface dataset:
Bengal mushugi (yovvoyi tur)

Bengal mushugi yoki mitti mushuk yo Uzoq Sharq mushugi () – kichik mushuklar oilasiga mansub mushuklarning bir turi. Bengal mushuklarining vatani Janubiy va Sharqiy Osiyodir. Ularning kattaligi uy mushuginikiga oʻxshaydi va ular keng hududlarda turli xil ranglarida uchraydi.

Tashqi koʻrinishi 
Bengal mushuklarining koʻrinishi juda xilma-xildir. Primorsk oʻlkasidagi populyatsiyasi Indoneziya orollaridagi populyatsiyasiga qaraganda butunlay boshqacha koʻrinishga ega. Janubdagilarining yungi asosan leopardlarnikiga oʻxshab sariq, shimolda esa asosan kulrang-jigarrang. Terisi moʻynali qora dogʻlar bilan qoplangan, boshida qora chiziqlari bor. Shimoliy populyatsiyalarida yungdagi dogʻlar doira shaklida boʻlsa, janubiy populyatsiyalarda ular qora. Bengal mushuklarining oʻlchami 65 sm (Yava oroli) dan bir metrgacha (Primorsk oʻlkasi), jumladan quyrugʻi 20-40 sm gacha yetadi.

Tarqalishi 
Bengal mushuklari asosan suv yaqinida yashaydilar. Xuddi ignabargli oʻrmonlar, savannalar yoki togʻlarda boʻlgani kabi tropik oʻrmonlarga ham yaxshi moslashadi. Ular aholi punktlariga yaqin yurishdan choʻchishadi va baʼzan ekin maydonlarini kesib oʻtishi mumkin.

Bengal mushuklarining tarqalish hududi Amur viloyati, Koreya va Xitoydan Hindiston, Pokiston va Indoneziyagacha choʻzilgan. Jeju, Tsusima, Tayvan, Xaynan, Sumatra, Yava, Kalimantan, Bali, Lombok va Filippindagi baʼzi orollarda yashaydi. Janubi-Sharqiy Osiyo orollarida Bengal mushuklarining koʻplab kenja turlar tarqalgan, ammo baʼzida ularni zoologlar alohida turlar deb hisoblashadi.

Ovlanishi 
Bengal mushugi Xitoyda qimmatbaho moʻynasi uchun ovlanadi. Uning Yevropaga importi toʻxtatilgan, ammo katta miqdorda hali ham Yaponiyaga eksport qilinmoqda. Umuman olganda, Bengal mushugi xavf ostida emas, lekin baʼzi hududlarda allaqachon noyob hayvonga aylangan.

Gibridi 
AQShda uy mushuki bilan chatishtirilgan holda, Bengal deb nomlangan yangi zot olingan.

Kenja turlari 

 Prionailurus bengalensis bengalensis – hind mushugi, Hindiston va Hindixitoyda keng tarqalgan; 
Prionailurus bengalensis chinensis – Xitoy va Tayvanda topilgan; 
Prionailurus bengalensis horsfieldi – Kashmirdan Sikkimgacha boʻlgan hududda yashaydi; 
Prionailurus bengalensis iriomotensis – Iriomotean mushugi, Iriomote orolida yashaydi, koʻpincha alohida tur sifatida tan olinadi; 
Prionailurus bengalensis euptilurus, Uzoq Sharq yoki Amur oʻrmon mushugi, Amur viloyatining janubida, Primorye va Shimoliy-Sharqiy Xitoyda yashaydi.

Manbalar

Havolalar 

 Rossiyaning umurtqali hayvonlari: Uzoq Sharq mushugi 

Mushuksimonlar
Yirtqichlar
Zoologiya
Sutemizuvchilar
Mahmud Esad Coşan

Mahmud Esad Coşan ()(1938-yil 14-aprel – 2001-yil 4-fevral) – turk akademik yozuvchi, voiz, islom professori va naqshbandiya yetakchisi.

Biografiyasi 
Coşan 1938-yil 14-aprelda Chanoqqal’aning Ayvajik tumani, Ahmetche qishlogʻida tugʻilgan. 1950-yilda Vezneciler boshlangʻich maktabini, 1956-yilda Vefa oʻrta maktabini tamomlagan. Istanbul universiteti Adabiyot fakulteti arab-fors filologiyasida oʻqishni boshlagan. Arab tili va adabiyoti, fors tili va adabiyoti, oʻrta asrlar tarixi va turk-islom sanʼati boʻyicha sertifikatlar olgan. 1965-yilda XV asr shoiri Hatipoğlu Muhammad va uning asarlari haqida dissertatsiyani himoya qilib, fan nomzodi ilmiy darajasini oldi. 1973-yilda dotsent, Anqara universiteti Turk-islom adabiyoti boʻlimiga oʻqituvchi boʻldi. 1977–1980-yillarda Teologiya kollejida dars bergan. Shu vaqt davomida parallel tarzda Sakarya hukumati arxitektura-muhandislik akademiyasida turk tili va adabiyoti fanidan dars bergan. 1982-yilda professor unvonini oldi.

İskenderpaşa jamoasi 
1977-yilda Mehmed Zohid Kotku buyrugʻi bilan hadis suhbatlarini boshlagan. Keyinchalik Naqshbandiya-Xolidiya tariqasining İskenderpaşa Jamiya rahbari boʻlgan. 1987-yilda oʻz xohishi bilan nafaqaga chiqdi. U konferensiya, suhbat, nashriyot va turli korporativ faoliyatini davom ettirdi. U 28-fevral harmiy memorandumida Avstraliyaga ketdi.

Vafoti 
Coşan va uning kuyovi Ali Yücel Uyarel 2001-yil 4-fevralga oʻtar kechasi Avstraliyaning Dubbo shahrida avtohalokatda vafot etgan. Koshanning oʻlimi haqidagi xabar kelganidan soʻng, Jamoat aʼzolari Üsküdarning Kichik Chamlija shahridagi İskenderpaşa jamoasi markaziga borishgan. Coşanning otasi Halil Necati Coşan va ukasi Mithat Coşan Çilhane masjidida taʼziyani qabul qilishgan. 2001-yil 9-fevralda uning janoza namozi Fotih masjidida oʻqildi. Eyup Sulton qabristoniga dafn etilgan.

Manbalar

Havolalar 

1938-yilda tugʻilganlar
2001-yilda vafot etganlar
Chanoqqalʼalik kishilar
Turkiyalik yozuvchilar
Naqshbandiya tariqati
Turk soʻfiylari
Eyüp qabristoniga dafn qilinganlar
Oʻlim sahnasi

Oʻlim sahnasi (yaponcha デス・パレード) – ushbu anime ssenariysini yozgan Yuzuru Tachikava unga rejjisorlik ham qilgan boʻlib, anime 2013-yil 2-martda ishlab chiqarilgan. 2015-yilda Yaponiya telekanallarida namoyish etilgan. Anime psixologiya, drama va detektiv janirlarida yaratilgan. Animeni 17 yoshdan kattalar koʻrishi tavsiya etiladi.

Syujeti 
Film syujetiga koʻra, vafot etgan odamlarning keyingi taqdirlari beligilanishi uchun, minora ichida joylashtirilgan yuzlab barlarga joʻnatiladi. Bu yerda ularga biriktirilgan barmen sudiya tomonidan yakuniy hukum chiqariladi. Marhumlar bu yerga kelganda oʻzlarini tirik deb hisoblaydi va qanday oʻlganini esalay olishmaydi. Barmen ularga qurʼa tashlash orqali maʼlum oʻyinni tanlashlarini talab qiladi. Oʻyin natijalariga qarab barmen sudya ularga hukum chiqaradi.
Bu animedagi bosh qahramon Dekimu, barmen sudyalardan biri boʻlib voqeyalar asosan uning atrofida roʻy beradi. Bir kuni unga yordamchi sifatida Chiyuki ismli qiz barga tashrif buyuradi. U oʻzining kim ekanligi va bu yerga qanday tushib qolganligini eslay olmaydi. Chiyuki bu yerga kelgan er va xotinlarning oʻyin oʻynaganligini va oʻyin daxshatli boʻlganiga guvoh boʻladi. Keyin hamma narsa oydinlashib sirlar oshkor boʻladi. Anime ohrida Chiyukining ham marhum ekanligi maʼlum boʻladi. Boshida Dekimu unga hukum chiqarishga qiynalgani uchun, xotirasi oʻchirilib unga qayta sherik qilib yuborligan boʻladi. Ammo his tuygʻusiz sudaya Dekimu allaqachon Chiyukiga bogʻlanib qolgan edi.
Animeda sudya barmenlar his-tuygʻularga ega boʻlmaydilar va har bir sud ishidan keyin xotiralari tozalanadi. Dekimu oʻzi hukum chiqargan marhumlarning keyinchalik qoʻgʻirchoqqa aylanadigan tanalarini olib qolardi. Hukum turli oʻyinlar orqali chiqarilar, oʻyinlar esa boshida hafsiz va oddiydek tuyulsa ham keyinchalik uning qoʻrqinchli sirlari ochilardi. Gap shundagi marhumlarga qurʼada bilyard oʻyini tushsa undagi sharlarga oʻyinchilarning bir azosi bogʻlanar edi. Masalan birinchi raqamli sharga yuragi, keyingisida koʻzi va uchunchisiga buyragi. Shu taqriqa azolar bogʻlangan sharga zarba berilsa, tananing shu joyi ogʻrir edi. Bu oʻyinda marhumlar oʻzlarining ichki qiyofalarini toʻliq ochishar va shu tariqa sudyaga hukum chiqarishga yordam berar edi. Marhumlarning oʻyinda gʻolib yoki magʻlub boʻlishi hukumga taʼsir koʻrsatmasdi. Balki ularning oʻyinda oʻzini tutishi hukum natijasini belgilar edi. Oʻyin ohrida marhumlarni ikki hukumdan biri kutardi, qayta tugʻulish va butunlay yogʻ boʻlib ketish. Hukumlar ularning oʻziga aytilmas edi oʻyin ohrida ular minora liftiga kuzatilar va shu yerda keyingi taqdirlari hal boʻlar edi. Barchasi tugagach esa ulardan faqat manikent koʻrinishidagi qoʻgʻirchoqlari qolar edi.

Manbalar 
 https://amediatv.uz/season/61b76de25d328f6caba08154
 https://www.animenewsnetwork.com/encyclopedia/anime.php?id=16375
 https://www.animenewsnetwork.com/encyclopedia/anime.php?id=16375
 Anime
 Yaponiya
 manga
Buray

Articles with short description
Short description is different from Wikidata
Articles with hCards

Buray Hoşsöz (1984-yil 15-iyunda tugʻilgan) - kiprlik turk  pop qoʻshiqchisi.

Karyera 
Burayning 1 Şişe Aşk debyut albomining bosh qoʻshigʻi"İstersen" edi.  Qoʻshiq matni Goʻzde Anchel tomonidan yozilgan boʻlib, Burayning oʻzi bastalagan va aranjirovka qilgan. Vaqt oʻtishi bilan qoʻshiq ommalasha boshladi. Radio va raqamli platformalarda koʻpaydi.  Qoʻshiq Turkcha Top 20 reytingida birinchi oʻrinni egalladi.  Ikkinchi klip “Sen sevda misin”  qoʻshigʻi uchun chiqarildi.  Shundan so‘ng “Kimsenin suçu yok” qo‘shig‘iga ishlangan klip suratga olindi. 

Keyinchalik Buray yana ikkita albomini chiqardi. 2016-yilda Sahiden va 2018-yilda Kehanet, jumladan, "Aşk mı Lazım", "Aşk Bitsin", "Deli Divane" va "Kabahat Bende" nomli albomlarini chiqargan.

Diskografiya 
Faoliyati davomida u toʻrtta studiya albomi va ikkita remiks albomini chiqardi.

Albomlar

Studiya albomi

Remix albomlar

Qoʻshiqlari 

 "Hayot surer" (2014)
 "Ben Ölmeden Önce" ( Emrah Karaduman bilan) (2019)
 "Ashka Extra'nı Kat" (2019)
 "Rampapapam" ( Feride Hilol Akin va KÖK$VL bilan) (2020)
 "Deli qiz" (2020)
 "Aşk Ne Güzel Şey" (Erkin Arslan va Evrencan Gunduz bilan) (2020)
 "Senin yuzunden" (Arem Özguch va Arman Aydin bilan) (2020)
 "Chift Gökkuşağı" ( Ada Masalı uchun saundtrek) (2021)
 "1938" (Erkin Arslon bilan)
 "Iblis bilan bitimlar" (Ilkay Sencan bilan) (2022)
 "Aşk Yeniden" ( Yeni Türkü Zamansız ) (2022)
 "Kara Gözlüm" (Emrah Karaduman bilan) (2022)
 "Yangin Var" (Arem Özguch va Arman Aydin bilan) (2022)
 "Girdap" (2022)
 "Mana tong otdi" (Erk Emindeyi bilan) (2022)
 "Yok Mu?" (2022)
 "O'z-o'zini boshqarish" (2023)
 "Beni Affet" (Ceren Gyundog'du bilan) (2023)
 "Olmusum Leyla" (2023)
 "Yaz Yağmuru" ( Serdar Ortach Sharkilari 2-jild ) (2023)

Musiqa videolar

Grafikalar

Maʼlumotnomalar 

Yashayotgan insonlar
1984-yilda tugʻilganlar
Halit Özgür Sarı

Articles with hCards
Halit Özgür Sarı (1993-yil 4-oktyabrda tugʻilgan) – turk aktyori va modeli.

Yoshlik yillari 
Halit 1993-yilda Turkiyaning Istanbul shahrida tugʻilgan. Oʻrta maktabni tugatgandan soʻng Istanbul Bilgi universitetining iqtisod fakultetini tamomlagan. U oʻrta maktab va kollej yillarida model boʻlib ishlagan va koʻplab brendlarning yuziga aylangan. Turk aktrisasi Esra Qizildoʻgʻandan aktyorlik sirlarini oʻrgangan va Basic and Advanced Acting Craft Studio studiyasida Enginay Kanat yordamida kamera qarshisida mahoratini oshirgan.

Faoliyati 
2018-yilda oʻz faoliyatini koʻplab seriallarda rol oynashdan boshlagan va shulardan biri Mehmet Bozdag suratga olgan Diriliş: Ertugʻrul serialida Selcan Hatun oʻgʻli Suleyman Alp rolini ijro etgan Keyinchalik Netflix tomonidan 2020-yilda suratga olingan " Himoyachi " filmida „Orif“ rolini oʻynaydi. Shuningdek, u "Qırmızı Oda " serialida „Klinik Muduru Murat“ rolini oʻynagan va serial TV8 telekanalida efirga uzatilgan. U qisqa vaqt ichida katta loyihalarda ishtirok etishi bilan tanilgan. 2021'da Kardeşlerim kinoda Yiğit Koçak bilan bashrolda ijro etgan.

Shaxsiy hayoti 
Halit yoshligidan "Fenerbaxche" futbol klubining ashaddiy muxlisi boʻlgan va oʻsha paytlarda kosmonavt boʻlishni orzu qilganini aytgan. Shuningdek, u juda koʻp uxlashini va kimdir uni uygʻotmagancha oʻzi uygʻonmasligini, lekin hech qachon hech qayerga kechikmasligini aytadi. Uni Instagramda 1 million kuzatuvchilari bor.

Filmlardagi ishtiroki

Manbalar

Yana qarang 

 
 
1986-yilda tugʻilganlar
Yashayotgan insonlar
1993-yilda tugʻilganlar
Jodugarlar jangi

Jodugarlar jangi - ushbu anime 2018-yilda  Gege Akutami tomonidan yozilgan mangaga asoslangan bo'lib, Shueisha manga jurnalida bosib chiqarilgan.  2020-yilda esa MAPPA studiyasida seriali animesi yaratildi va birinchi bor Yaponiyaning MBS telekanalida namoish etildi. Jodugarlar jangi animesi ekshen, fentezi  va syo'nen janirlarida yaratilgan bo'lib, 17 yoshga to'lgan tomoshabinlar ko'rishi tafsiya etilmaydi. Animening birinchi fasli 24 qisimdan iborat bo'lib, 2023-yilda ikkinchi fasli taqdim etildi.

Syujeti
Yuqori makatab o'quvchisi Yuji Itadori hamma qatori oddiy bola edi. Lekin hayotida ro'y bergan voqea uning taqdirini o'zgartirib yubordi. Uning kulub azolari afsonaviy Sukuna  barmog'ini topib oladi. Barmoq solingan sehirli tilsim buzulgach uning ichidagi mahluq hammayoqni vayron etib, Itadori va uning sinifdoshlariga hujum qila boshlaydi. Bu vaqtda ibilislar la'natiga qarshi kurashuvchi Satoru Gojo ularni himoya qilish va la'natni yo'q qilish uchun yetib keladi. Ammo bularni tezda tugashini hohlagan Itadori Sukunaning barmog'ini yutib yuboradi. Afsonaga ko'ra Ryomen Sukuna isimli qudratli ibilisning tanasi bo'laklarga bo'linib ketgan va unga ega chiqqan mahuq va odamlarga katta kuch berilar edi. Sukuna tanasinig hamma qismiga ega chiqan mavjudod esa nihoyatda qudratli bo'lib, uni yengishning imkoni bo'lmasdi. Shunday qilib Itadori ham Sukunaning kuchiga ega boʻldi. Bundan habar topgan la'natga qarshi kurashuvchi tashkilot zudlik bilan Itadorini o'ldirishga qaror qiladi lekin Gojo unga ma'lum shartlar qo'yib uning o'lim jazosini kechiktiradi. Shartga ko'ra Itadori Sukunaning barcha qoldiqlarini topishi va ularni o'z ichida saqlashi kerak bo'ladi. Bu topshiriqni bajarishga tayyorgarlik ko'rish uchun Tokiyo sehirgarlar texnikumiga o'qishga qabul qilinadi va Itadorining sarguzashtlari shu yerdan boshlanadi.

Manbalar
https://amediatv.uz/season/64ad67a0b0a563205b6aaea7
https://www.viz.com/jujutsu-kaisen
http://www.shonenjump.com/j/rensai/jujutsu.html
Stephon Ferguson

Stephon Ferguson – amerikalik motivatsion notiq, aktyor va ovozli ijrochi, Martin Luther King Jr. ovozini qayta yaratish bilan tanilgan.

Ferguson Shimoliy Karolina shtatining Fayetteville shahrida tugʻilgan. U oʻrta maktabni tugatgandan soʻng AQSh armiyasiga qoʻshilgan va serjant boʻlib xizmat qilgan. Harbiy xizmatni oʻtaganidan soʻng, 1993-yilda Fayettevilledagi „107.7 The Flava“ koʻrsatuvida radioeshittirish bilan shugʻullangan. U oʻn besh yil davomida radio eshittiruvchi hamda yangiliklar muxbiri boʻlib faoliyat yuritgan. Ferguson, birinchi navbatda, 1963-yilning mart oyida Vashingtonda Ish va erkinlik uchun qilgan „Mening orzuim bor“ nomli nutqida Martin Lyuter Kingning ovozini qayta yaratgani bilan tanilgan. U, shuningdek, Martin Lyuter Kingning „Birmingem qamoqxonasidan noma“, „Tog' cho'qqisi“ kabi yana boshqa nutqlarini qayta yaratganligi bilan mashhur.

Ferguson hozirda Jorjiya shtatining Atlanta shahridagi Greater Piney Grove Baptist cherkovida yordamchi vazir boʻlib ishlaydi. U, shuningdek, Ebenezer Baptist cherkovi, doktor Kingning uy cherkovi bilan bogʻliq boʻlib, u yerda tashrif buyuruvchilar uchun tarixiy taqdimotlar va talqin dasturlarini olib boradi. Time jurnali tomonidan yaratilgan Martin Lyuter King haqidagi kichik virtual realistik filmi loyihasi boʻlgan „Mart“ nomli filmida Martin Luther King Jr. timsolini gavdalantirgan.

Manbalar 

Amerikalik erkak ovoz aktyorlari
Yashayotgan insonlar
Notiqlar
Adrian Jusino

Adrian Jonni Jusino Cerruto (; 1992-yil 9-iyulda tugʻilgan, Springfild, AQSH) - boliviyalik professional futbolchi, "Strongest" klubi va Boliviya terma jamoasi himoyachisi.

Klub karyerasi 
Jusino Amerika Qoʻshma Shtatlarida tugʻilgan, keyinchalik vatani Boliviyaga qaytib, Bolivar va Petrolero klublarida mashgʻulotlar oʻtkazgan. 2013-yilda Adrian Richland kolleji futbol jamoasida havaskor futbolchi sifatida oʻynay boshlaydi. Oʻsha yili Jusino "Union Maestransa" klubining unga boʻlgan qiziqishi tufayli "Union Maestransa" klubi safiga kelib qoʻshiladi. 2015-yilda u jamoani tark etadi va bir muddat "Ventura County Fusion" va "Allways Ready" jamoalarida toʻp suradi. 2018-yilning 23-yanvarida Jusino "Tulsa Roughnecks" klubi bilan shartnoma imzolaydi. 18-mart kuni "OKC Energy" klubiga qarshi oʻyinda u USL chempionatida debyut qiladi . 2019-yil boshida Jusino oʻz vataniga Boliviyaga qaytadi. 27-yanvar kuni "Destroyers"ga qarshi boʻlib oʻtgan oʻyinda u milliy Boliviya chempionatida debyut qiladi. 6-avgust kuni "Destroyers"ga qarshi oʻyinda Adrian jamoasi Bolivar uchun birinchi golini uradi. Oʻsha yili u oʻz jamoasiga chempion boʻlishda yordam beradi.

Xalqaro karyerasi 
2019-yil 3-mart kuni Nikaragua terma jamoasiga qarshi o‘rtoqlik uchrashuvida Jusino Boliviya terma jamoasi safida debyut qiladi. Oʻsha yili Adrian Braziliyada boʻlib oʻtadigan Amerika Kubogida ishtirok etish uchun tuzilgan terma jamoa tarkibga kiritiladi. Turnirda u Braziliya, Venesuela va Peru terma jamoalariga qarshi oʻyinlarda ishtirok etgan.

Yutuqlari 
Klubda

 «Bolivar»

 Boliviya chempionati gʻolibi - Apertura 2019-yil

Havolalar 

Boliviyalik futbolchilar
Yashayotgan insonlar
1992-yilda tugʻilganlar
9-iyulda tugʻilganlar
Erkak futbolchilar
Arktika boʻrisi

Arktika boʻrisi (Canis lupus arctos) - Boʻrilarning Canis lupus kenja tur populyatsiyaslaridan biri boʻlib, Kanadaning Queen Elizabeth Islandsning Yuqori Arktika tundrasi, Melville Islandsdan tortib Ellesmere Islandgacha boʻlgan hududlarda yashaydi. Boshqa oʻrmon va tundraning oʻrtasida yashaydigan jonzodlardan farqli oʻlaroq, arktika boʻrisi butun hayotini arktikaning daraxtlar oʻsmaydigan shimol qismida oʻtkazadi. Shuningdek u qutb boʻrisi yoki oq boʻri nomlari bilan ham ataladi.

Tashqi koʻrinishi 
U oʻrtacha kattalikda kenja tur boʻlib, Shimoliy gʻarb boʻrisiga oʻxshab ketadi, ammo oʻzining kichik jussasi, oq moʻynasi, torroq bosh chanogʻi va kattaroq qoziq tishlari bilan farqlanib turadi. Ammo 1930-yillardan beri ularning bosh chanogʻining oʻlchami kichirayib bormoqda.

Yashash tarzi 
Keskin ob-havo tufayli arktika boʻrilarining harakatlanishi boʻyicha juda ham kam maʻlumoq mavjud. Arktika boʻrilari faqatgina butun kun 24 soat qorongʻu boʻlgan qish paytlari migratsiya qiladi. Bu esa arktika boʻrilari harakatlanishini tadqiq etishni qiyinlashtirib yuboradi. Yuqori Arktikadan 1,250 km janubda harorat −53 °C boʻlganda ularning harakatlanishiga oid tadqiqot oʻtkazilgan. Tadqiqotchilar shuni aniqlashdiki boʻrilar koʻpincha qoʻyxoʻkiz bilan oziqlanishadi. 

Yavvoyi tabiatda, arktika boʻrilari asosan qoʻyxoʻkizlar va yovvoyi quyonlar bilan oziqlanadi.

Muhofaza qilish 
Arktika boʻrisi yoʻqolib ketish arafasidagi tur boʻlmasada, u baʻzi xavflarga duch kelmoqda. 1997-yilda arktika boʻrilari, ularning oʻljalari qoʻyxoʻkiz va yovvoyi quvonlarning sonida kamayish kuzatilgan. Bu oʻtgan toʻrt yilda kuzatilgan noqulay ob-havo oqibatidir. Arktika boʻrilarining soni keyingi yil kelgan qulay ob-havo tufayli yana tiklandi.

Manbalar 

Boʻri turi
Kaydion Gabriel

Kaydion Gabriel (1990-yilning 1-dekabrda Trinidad va Tobagoda tugʻilgan) – trinidadlik futbolchi.

Karyera 
Himoyachi, yarim himoyachi, gʻolib yoki hujumchi sifatida harakat qila oladigan Gabriel jamoadoshlari tomonidan Ivory Coast terma jamoasi futbolchisi Dide Drogba sharafiga „Drogba“ laqabini oldi.

Gabriel 2013/14, 2015/16 va 2016/17-yillarda „Central“ bilan ketma-ket 3 marta Trinidadning eng yuqori pogʻonasida gʻolib chiqdi.

Manbalar

Tashqi havolalar 

 Kaydion Gabriel Soccerwayda
1990-yilda tugʻilganlar
Yashayotgan insonlar
Erkak futbol himoyachilari
Futboldagi erkak hujumchilar
Alifbo boʻyicha sportchilar
Leonel Justiniano

Leonel Justiniano Arauz (; 1992-yil 2-iyulda tugʻilgan, Santa Kruz de la Sierra, Boliviya) - "Bolivar" futbol klubi va Boliviya milliy terma jamoasi tarkibida yarim himoyachi pozitsiyasida toʻp suruvchi boliviyalik professional futbolchi.

Klubdagi karyerasi 
Justiniano Bolivar klubining tarbiyalanuvchilaridan biri hisoblanadi. 2011-yil 27-noyabrda "Real Potosi"ga qarshi oʻyinda u Boliviya chempionatida debyut qiladi. 2012-yil 4-noyabrda Petroleroga qarshi oʻyinda Leonel klubi Bolivar uchun oʻzining birinchi golini uradi. 2014-yilning yozida Justiniano "Potosi"dan ijara asosida "Nacional" ga oʻtadi. Shu yili 11-avgust kuni Blumingga qarshi oʻyinda u yangi jamoada debyut qiladi. 31-avgust kuni "Petrolero"ga qarshi oʻyinda Leonel "Nacional" safida ilk golini uradi. 2015-yilning yozida Justiniano Bolivarga qaytadi. Klubdagi faoliyati davomida klub azosi sifatida 4 marta chempionlikni qoʻlga kiritadi.

2019-yilning yozida Justiniano Xorxe Vilsterman klubiga oʻtadi. 8-avgust kuni “Bluming” klubiga qarshi bahsda u yangi jamoasi safida ilk bor debyut qiladi.

Xalqaro karyerasi 
2017-yil 23-mart kuni JCh-2018 saralash bosqichi doirasida Kolumbiyaga qarshi oʻyinda Justiniano Boliviya terma jamoasi safida ilk bor debyut qiladi.

2019-yilda Justiniano Braziliyada boʻlib oʻtadigan Amerika Kubogi musobaqasi uchun Boliviya terma jamoasining asosiy tarkibiga kiritiladi. Turnirda u Braziliya, Venesuela va Peru terma jamoalariga qarshi oʻtkazilgan oʻyinlarda ishtirok etadi. Venesuelaliklarga qarshi oʻyinda Leonel terma jamoasidagi ilk golini uradi.

Boliviya terma jamoasidagi gollari

Yutuqlari 
Jamoasi

 «Bolivar»

 Boliviya chempionati gʻolibi (4) - Clausura 2013, Apertura 2017, Clausura 2017, Apertura 2019

Manbalar 

Boliviyalik futbolchilar
Yashayotgan insonlar
1992-yilda tugʻilganlar
2-iyulda tugʻilganlar
Erkak futbolchilar
Giannis Kalampokis

Giannis Kalampokis (muqobil imlo: Ioannis, Yiannis, Yannis, Kalambokis, Kalabokis) (yunoncha: Dínēs; 1978 -yil 15-avgustda tug'ilgan) Aterio, Gretsiyalik professional, Greek. futbolchi va hozirgi basketbol murabbiyi. 6'5 dyuym (1,96 m) balandlikda u asosan hujumchi sifatida o'ynagan. U oxirgi marta Gretsiya ligasining AEK Afhens jamoasi bilan o'ynagan.

Professional futbolchilik karerasi

Klub karyerasi 
Kalampokis o'z faoliyatini Gretsiyaning Neoi Palatianis o'smirlar jamoasida boshlagan va keyin u 1999-yilda Gretsiya A2 ligasida "Palaio Faliro" safida o'ynab, professional debyut qilgan. 2003-yilda u "Olympiacos Piraus" bilan Gretsiya ligasi va Yevroligada debyut qildi. Keyin u Gretsiyaning AEK Athensna va PAOK Saloniki klublarida o'ynadi.

2007-yilda u Gretsiyaning "Panionios" klubi bilan shartnoma imzoladi. 2009-yilda u Italiya ligasining "Treviso" klubiga qo'shildi. Treviso bilan o'ynagach, u yana Panioniosga ko'chib o'tdi.

2010-yilda u Gretsiyaning "Ikaros" klubiga o'tdi. 2011 - 2012-yilgi mavsumda u yana PAOKga ko'chib o'tdi va mavsumni Germaniya Ligasi Alba Berlin klubida yakunladi. U 2012 - 2013-yilgi mavsumda Gretsiyaning "Kolossos" klubida o'ynagan, keyin esa 2013 - 2014-yilgi mavsumda Gretsiyaning" Rethymno Aegean" klubiga qo'shilgan.

2015 - 2016-yilgi mavsumni “Olimpiakos” bilan o‘tkazgandan so‘ng, Kalampokis 2015-yil 2-oktabrda AEK Afina bilan shartnoma imzoladiU 2016-yilning 29-avgustida basketbol oʻynashni yakunlaganini eʼlon qildi.

Terma jamoadagi faoliyati 
Kalampokis shuningdek, EuroBasket 2009-yil musobaqasida Gretsiya erkaklar terma jamoasi bilan o'ynadi hamda bronza medalini egasi aylandi.

Murabbiylik karerasi 
Professional basketbol o'ynashdan nafaqaga chiqqanidan so'ng, Kalampokis Gretsiya televideniesida basketbol o'yinlari uchun sport sharhlovchisi bo'lib ishga kirdi. Keyin u Panioniosning yoshlar akademiyalariga murabbiylik qildi. U shuningdek, Gretsiya basketbolchilar uyushmasi prezidenti bo'lib ishlagan.

U 2017-yilning noyabr oyida Gretsiya erkaklar milliy basketbol jamoasining yordamchi murabbiyi bo'ldi.

Mukofotlar va yutuqlar

O'yinchi sifatida

Professional martaba 

 2 × Gretsiya ligasi yulduzlari: (2007-yil, 2010-yil)

Gretsiya kattalar terma jamoasi 

 EuroBasket 2009-yil: Bronza medali

Manbalar va eslatmalar

Tashqi havolalar 

 Twitter
 EuroLeague.net profili
 Eurobasket.com profili
 Draftexpress.com profili 1 
 Draftexpress.com profili 2 
 Gretsiya basketbol ligasi profili 
 Italiya ligasi profili  
 Italiya ligasi bio  
 FCM profili 
 Yunon federatsiyasi profili  
Yashayotgan insonlar
1978-yilda tugʻilganlar
Abdo

Abdo tibbiyotda abdominal soʻzining qisqartmasi hisoblanadi.

Ism sifatida Abdo yoki Abdu deb nomlangan taniqli odamlar quyidagi boʻlimlarda koʻrishimiz mumkin.

Odamlar 
Erkaklar uchun qoʻlyiladigan arabcha ism va taxallus. Abdu „xizmatkor“ yoki „qul“ degan maʼnoni anglatuvchi „Abda“ soʻzining boshqa bir variantidir.

Abdu nomli taniqli shaxslar 
Abdo Al-Edresi – (1986-yilda tugʻilgan), yamanlik futbolchi.

Abdu Alassan Dji Bo – (1979-yilda tugʻilgan), nigeriyalik dzyudochi.

Abdu Cherif – marokashlik qoʻshiqchi.

Abdu Diuf – (1935-yilda tugʻilgan), Senegalning ikkinchi prezidenti.

Abdu Dumbiya – (1990-yilda tugʻilgan), fransuz futbolchisi.

Abdu Soule Elbak – (1954-yilda tugʻilgan), Grande Comore avtonom oroli prezidenti.

Abdo Hakim – (1973-yilda tugʻilgan), livanlik aktyor va ovoz ijrochisi.

Abdu al-Hamuliy – (1836-1901-yillarda yashagan), misrlik musiqachi.

Abdo Hussameddin – (1954-yilda tugʻilgan), Suriya siyosatchisi va vaziri.

Abdo Khal – (1962-yilda tugʻilgan), Saudiya Arabistoni yozuvchisi.

Abdu El-Xolti – (1980-yilda tugʻilgan), fransuz futbolchisi.

Abdoh Otaif – (1984-yilda tugʻilgan), Saudiya Arabistoni futbolchisi.

Abdu Sall – (1980-yilda tugʻilgan), senegallik futbolchi.

Abdu Shaher – ingliz jang sanʼati ustasi.

Abdo at-Tallaviy– 2011-yilda Homs qamalida oʻldirilgan suriyalik general.

Abdu Traore – (1981 yilda tugʻilgan), malilik futbolchi.

Ali Abdu Ahmed – Eritreyalik siyosatchi.

Mario Abdo Benites –paragvaylik siyosatchi.

Adnan Abdo Al Suxni – (1961-yilda tugʻilgan) Suriya siyosatchisi va vaziri.

Abdu nomli taniqli familiyalar 
Ahmad Abdu – (1936-yilda tugʻilgan), Komoriya siyosatchisi.

Ali Abdo – (futbol raisi), eronlik avstraliyalik bokschi va Persepolis Athletic and Cultural Club asoschisi va Persepolis FC raisi.

Ali Abdo – (kurashchi) (1981-yilda tugʻilgan), avstraliyalik erkin kurashchi.

Fifi Abdu – (1953-yilda tugʻilgan), misrlik raqqosa va aktrisa.

Geniv Abdo – (1960-yilda tugʻilgan), amerikalik jurnalist, olim va yozuvchi.

Jey Abdo – (1962-yilda tugʻilgan), suriyalik amerikalik aktyor.

Jon Abdo – amerikalik sogʻliqni saqlash va fitnes mutaxassisi, biznesmen, dietolog va motivatsion maʼruzachi.

Hamse Abduh – (1991-yilda tugʻilgan), falastinlik suzuvchi.

Hussam Abdo – xudkush hujumchi.

Jimmi Abdu – (1984-yilda tugʻilgan), Komoriyalik futbolchi.

Keyt Abdo – (1981-yilda tugʻilgan), ingliz telesporti boshlovchisi va jurnalisti.

Muhammad Abdo – (1949-yilda tugʻilgan), saudiyalik qoʻshiqchi.

Naser Jeyson Abdo – (1990-yilda tugʻilgan), amerikalik sobiq AQSh armiyasining birinchi toifasi asli iordaniyalik. Amerikalik vijdonan harbiy xizmatchi va 2012-yilda terrorizm bilan bogʻliq ayblovlar qilingan.

Reza Abdoh – amerikalik teatr rejissyori.

Reema Abdo – (1963-yilda tugʻilgan), kanadalik chalqancha suzuvchi va olimpiyachi.

Tom Abdo – (1894-1967-yillarda yashagan), amerikalik poker oʻyinchisi.

Qoʻshimcha foydalanish uchun 

 Britaniya dispenser optiklari assotsiatsiyasi.

Yana qarang 

 Abu Abdo yoki Abu Abdo al-Favval, Suriyaning Halab shahridagi mashhur salon.

Manbalar 

Atamalar
And mushugi

And mushugi () – mushuklar oilasining Janubiy Amerikada tarqalgan turi. And togʻlarining nisbatan borish qiyin boʻlgan hududlarida joylashganligi sababli, jonivor haqda ilmiy maʼlumotlar juda kam. Masalan, ushbu turning birinchi videotasvirlari 2000-yildan keyin paydo boʻlgan.

Tashqi koʻrinishi 
And mushugi tashqi koʻrinishi jihatdan xuddi shu mintaqada yashovchi pampa mushugiga juda oʻxshaydi. Ikkala tur oʻrtasidagi farq hali ham ilmiy tadqiqot obyekti boʻlib, unda faqat muzeylardan bir nechta namunalar mavjud. Bu mushukning uzunligi taxminan 70 sm, dumining uzunligi esa 45 sm, vazni 4 dan 7 kg gacha boradi. Sovuq havodan himoyalanish uchun moʻynasi qalin, rangi qora dogʻlar bilan qoplangan kulrang-jigarrang. Dumi qora halqa shaklidagi chiziqlarga ega.

Tarqalishi 
And mushugi – Janubiy Amerikadagi eng kam uchraydigan mushuk turi. Asosan And togʻlarining Peru janubidan oʻtib janubi-gʻarbiy Boliviya va Argentina shimoli-gʻarbiy qismigacha choʻzilgan hududlarda tarqalgan. Dengiz sathidan 3000 dan 5000 m gacha balandlikda yashashni afzal koʻradi.

Oziqlanishi 
And mushugi mayda sutemizuvchilar bilan oziqlanadi, lekin boshqa mushuklar kabi oʻlja tanlashda ancha moslashuvchan.

Muhoza holati 
Olimlarning taʼkidlashicha, bu mushuklarning populyatsiyasi juda oz. Shuning uchun, And mushuklari Vashingtondagi Turlarni himoya qilish konvensiyasida roʻyxatga olingan. Konvensiya And mushuklaridan tayyorlangan mahsulotlarning barcha savdosini taqiqlaydi.

Taksonomiyasi 
Koʻpgina ilmiy ishlarda And mushugi Oreailurusning alohida urugʻi sifatida tasniflanadi. Wilson va Reeder (2005) kabi yangi olimlar uni yoʻlbars mushuklari (Leopardus) orasiga joylashtiradi. Bu urugʻ tarkibiga esa otselot ham kiritilgan.

Manbalar

Havolalar  

 
 
 

IUCN Qizil roʻyxatiga kiritilgan yoʻqolib ketish xavfi ostida turgan turlar
Sutemizuvchilar
Mushuksimonlar
Yirtqichlar
Lyuis Kerroll

Charlz Lutvidj Dodgson (1832-yil 27-yanvar - 1898-yil 14-yanvar), Lyuis Kerroll taxallusi bilan mashhur, ingliz yozuvchisi, shoiri va matematiki. Uning eng koʻzga koʻringan asarlari “Alisaning moʻjizalar mamlakatidagi sarguzashtlari” (1865) va uning davomi “Koʻzoynak orqali” (1871)dir. U so'z o'yini, mantiq va fantaziyasi bilan ajralib turardi. Uning “Jabbervoki” (1871) va “Snark ovi” (1876) she’rlari adabiy safsata janrida tasniflangan.

Kerroll oliy cherkov anglikanlar oilasidan chiqqan va u umrining ko'p qismini olim va o'qituvchi sifatida yashagan Oksforddagi Krist cherkovi bilan uzoq muddatli munosabatlarni rivojlantirgan. Elis Liddell - Masih cherkovi dekani Genri Liddellning qizi - Alisa mo''jizalar mamlakatida asl ilhom manbai sifatida tanilgan, ammo Kerroll buni har doim rad etgan.

Ajablanarlisi bo'lgan Kerol 1879 va 1881-yillar oralig'ida Vanity Fair jurnali uchun haftalik ruknida nashr etgan Vestminster Abbey zinapoyali jumboq so'zini yaratdi (keyinchalik uni "Doublets" deb atagan). Dunyoning ko'plab mamlakatlarida uning asarlaridan zavqlanish va targ'ib qilishga bag'ishlangan jamiyatlar mavjud.

Adabiyot 
Dodgson yoshligidan she'rlar va qisqa hikoyalar yozgan, Mischmasch oilaviy jurnaliga katta hissa qo'shgan va keyinchalik ularni turli jurnallarga yuborib, o'rtacha muvaffaqiyatga erishgan. 1854-1856-yillarda uning ishi The Comic Times va The Train milliy nashrlarida, shuningdek, Whitby Gazette va Oxford Critic kabi kichikroq jurnallarda nashr etilgan. Ushbu chiqishlarning aksariyati hazil, ba'zan satirik edi, lekin uning standartlari va ambitsiyalari qat'iy edi. “Men hali haqiqiy nashrga loyiq biror narsa yozdim deb o‘ylamayman (bunda Whitby Gazette yoki Oxonian Advertiserni o‘z ichiga olmayman), lekin bir kun kelib buni qilishdan umidimni uzmayman”, — deb yozgan edi u 1855-yil iyulida. 1850-yildan keyin u birodarlarining o'yin-kulgilari uchun qo'g'irchoq pyesalarini yozdi, ulardan biri saqlanib qolgan: La Guida di Bragia.

1856-yil mart oyida u o'zining birinchi asarini uni mashhur qiladigan nom ostida nashr etdi. "Yolg'izlik" nomli romantik she'r Poezdda "Lyuis Kerroll" muallifligida paydo bo'ldi. Bu taxallus uning asl ismiga oid oʻyin edi: Lyuis Lyudovikning inglizcha tarjima qilingan shakli boʻlib, u lotincha Lutvidj edi va Kerroll lotincha Carolus ismiga oʻxshash irlandcha familiya boʻlib, Charlz nomidan kelib chiqqan. O'tish quyidagicha davom etdi: "Charlz Lutwidge" lotin tiliga "Karolus Ludovicus" deb tarjima qilingan. Bu keyinchalik ingliz tiliga "Kerroll Lyuis" deb tarjima qilingan va keyin "Lyuis Kerroll" ga aylantirilgan. Bu taxallus muharrir Edmund Yeyts tomonidan Dodgson tomonidan taqdim etilgan to'rtta ro'yxatidan tanlangan, qolganlari Edgar Kutvellis, Edgar U. C. Vestxill va Lui Kerrolldir.
Savkovskaya (Xarovsk tumani, Vologda)

Savkovskaya – Vologda viloyati Xarovskiy tumanidagi qishloq.

Razinskiy qishloq aholi punkti tarkibiga kiradi (2006 yil 1 yanvardan 2009 yil 8 aprelgacha Shevnitskiy qishloq aholi punkti tarkibiga kirgan), maʼmuriy-hududiy boʻlinish nuqtai nazaridan Shevnitskiyda. qishloq kengashi.

Xarovsk viloyat markaziga avtomobil yoʻli bilan masofa 39 km, Gori munitsipaliteti markaziga toʻgʻri chiziq boʻylab 15 km. Eng yaqin aholi punktlari – Nikulinskoye, Ratnovskaya, Podosharixa, Ugolskaya.

2002-yil aholini roʻyxatga olish maʼlumotlariga koʻra, aholi soni 29 kishi (12 erkak, 17 ayol). Butun aholi ruslar.
Maykl Ende

Michael Andreas Helmut Ende (1929-yil 12-noyabr – 1995-yil 28-avgust oraligʻida yashab oʻrtgan) – nemis fantastika va bolalar fantastika yozuvchisi. U oʻzining epik fantastik asarlari bilan mashhur (1980-yillardagi film va 1995-yilda animatsion televizion ishlari bilan); boshqa taniqli asarlar orasida Momo va Jim Button va Luqo Dvigatel haydovchisi bor. Uning asarlari 40 dan ortiq tilga tarjima qilingan va 35 milliondan ortiq nusxada sotilgan.

Yozish uslubi va mavzulari 
Ende shunday deb taʼkidladi: „Men oʻzimdagi va barchamizdagi bu bola uchun hikoyalarimni aytib beraman“ vab[mening kitoblarim] 80 yoshdan 8 yoshgacha boʻlgan har qanday bola uchun". U koʻpincha bolalar yozuvchisi sifatida qabul qilinganidan hafsalasi pir boʻlgan, chunki uning maqsadi barcha yoshdagi odamlarga madaniy muammolar va maʼnaviy donolik haqida gapirishdir. Ayniqsa, Germaniyada Ende baʼzi tanqidchilar tomonidan qochishda ayblangan. U 1985-yilda quyidagilarni yozgan:

Adabiy xonaga har qanday eshikdan kirish mumkin: qamoqxona eshigi, jinnixona eshigi yoki fohishaxona eshigi. Faqat bitta eshik bor, u orqali kirolmaydi, bu bolalar bogʻchasi eshigi. Tanqidchilar sizni hech qachon kechirmaydi. Buyuk Rudyard Kipling bunga duchor boʻlgan. Men oʻzimcha, bolalik bilan bogʻliq boʻlgan bu oʻziga xos nafrat nima bilan bogʻliq ekan, deb oʻylayman.

Ende yozuvini haqiqat va fantaziyaning surreal aralashmasi sifatida tasvirlash mumkin. Oʻquvchi koʻpincha hikoyada interaktiv rol oʻynashga taklif qilinadi va uning kitoblaridagi olamlar koʻpincha bizning haqiqatimizni aks ettiradi, fantaziyadan foydalanib, tobora rivojlanib borayotgan zamonaviy jamiyat muammolarini yoritib beradi. Uning asarlari Rudolf Shtayner va uning antroposofiyasidan taʼsirlangan holda yozilgan. Ende, shuningdek, iqtisodiy islohotlar tarafdori sifatida tanilgan va Momo yozishda pulning eskirishi yoki demurraj tushunchasini yodda tutganini daʼvo qilgan. Uning asarlarining mavzusi zamonaviy dunyoda fantaziya va sehrni yoʻqotish edi.
Tundra boʻrisi

Tundra boʻrisi (Canis lupus albus) – Boʻrilarning Canis lupus kenja tur populyatsiyaslaridan biri boʻlib Yevrosiyoning Finlandiyadan Kamchatka yarimoroligacha choʻzilgan tundra oʻrmonlari va tundra qismida yashaydi. U turaxon boʻrisi nomi bilan ham ataladi. U birinchi marotaba Robert Kerr tomonidan tasvirlangan boʻlib, uni Yenisey daryosi atrofida yashoʻvchi va qimmatbaho moʻynaga ega deb atagan.

Tashqi koʻrinishi 
U katta kenja tur hisoblanadi. Erkaklari urgʻochilaridan katta boʻlib, tanasining uzunligi erkaklarida 118–137 sm, urgʻochilarida esa 112-136 smni tashkil etadi. Koʻpincha yevrosiyo boʻrisidan katta deb aytilsada, bu notoʻgʻri. Oʻrtacha vazni erkaklarida 40-49 kgni tashkil etsa, urgʻochilarida 36.6-41 kgni tashkil etadi. Tayrmyr va Kanin yarimorollarida 1951-1961-yillarda ovlanga 500 ta boʻridan eng ogʻiri 51 kgni tashkil etgan. Koʻp tundra boʻrilarining yungi kulrang boʻlib qora, jigarrang va kumushrangning qorishmasini eslatadi. Yungi uzun, qalin, yumshoq va och kulrang rangda boʻladi. Yungining oxiri kulrang-qoʻrgʻoshin rang, boshi esa qizgʻish kulrang boʻladi.Ularning koʻpchili yuqoori balandliklarda yashagani sababli nisbatan kech bolalaydi, martning oxirlaridan aprelgacha. Odatda urgʻochi tundra boʻrisi 2dan 6tagacha bola koʻradi. Tundra boʻrisining oʻrtacha hayoti 16 yilni tashkil etadi.

Yashash joylari 
Tundra boʻrisi koʻpincha daryo boʻylari, oʻrmonlar va changalzorlarda yashaydi. U xonaki bugʻular, yovvoyi quyonlar, arktika tulkilari va boshqa hayvonlar bilan oziqlanadi. 1950-yillarda Nenets avtonom okrugida ovlangan 74ta boʻrining oshqozoni tekshirilganda ularning 93.1%i bugʻu qoldiqlari boʻlgan. Yoz oylarida qushlar va kemiruvchilarni koʻp ovlaydi xususan yangi tugʻilgan bugʻu bolalarini. Katta yoshli tundra boʻrisi bitta oziqlanishda 9 kggacha yeyishi mumkin.

Manbalar
Felipe Flores

Felipe Ignacio Flores Chandia (; 9-yanvar 1987-yil, Santyago, Chili) – chililik professional futbolchi, Deportes Antofagasta klubi va Chili milliy terma jamoasi hujumchisi.

Klub karyerasi 
Flores Kolo-Kolo klubi tarbiyalanuvchisi hisoblanadi. 2004-yilda u Chili Primerasida asosiy jamoa safida debyut qiladi. 2006-yilda Felipe klub Kolo-Kologa ikki marta chempion boʻlishiga yordam beradi. Oʻyin tajribasiga ega boʻlish uchun u OʻXiggins, Kobreloa va Union Espanola klublarida ijara asosida oʻynaydi. 2008-yilda Flores Chilini tark etadi va mavsumni Meksika uchinchi divizionida Petroleros de Salamanka uchun oʻynadi. 2009-yil boshida Felipe La Piedadga koʻchib oʻtadi. 18-yanvar kuni Irapuato jamoasiga qarshi boʻlgan bahsda u zaxiradan maydonga tushib Liga Asensodagi debyutini oʻtkazadi. Oʻsha oʻyinda Flores dubl qayd etib, „La Piedad“ safidagi ilk gollarini kiritadi. 2010-yil boshida u „Deportes Antofagasta“ klubiga qarshi oʻyin uchun qisqa muddatga vataniga qaytadi.

Oʻsha yilning yozida Felipe Dorados de Sinaloaga koʻchib oʻtadi. 18-iyul kuni Irapuatoga qarshi oʻyinda u yangi jamoasida debyut qiladi. 25-iyul kuni „Atlante deblers“ga qarshi oʻyinda Flores „dubl“ni amalga oshiradi va Dorados de Sinaloa uchun oʻzining birinchi golini uradi.

2011-yilning yozida Felipe „Santyago Morning“ klubiga kelib qoʻshiladi. 10-sentyabr kuni Santyago Uonderersga qarshi oʻyinda u yangi jamoasi safida debyut qiladi. 2-oktyabr kuni „Nyublense“ga qarshi oʻyinda Flores „Santyago Morning“ uchun birinchi golini uradi . 2012-yil boshida u ikkinchi marta Kobreloaga koʻchib oʻtdi va yozda u vatani Kolo-Kologa qaytdi. 2014-yilda Felipe klub bilan uchinchi marta chempionlikni qoʻlga kiritdi. 2015-yil 19-fevralda u Libertadores kubogi doirasida braziliyalik Atletiko Mineyroga qarshi oʻyinda gol urdi.

2015-yilning yozida Flores Meksikaga qaytib, Tixuana klubiga kelib qoʻshiladi. 26-iyul kuni Pachukaga qarshi oʻyinda u Meksika Primerasida debyut qildi. Oʻsha uchrashuvda Felipe „Tixuana“ darvozasiga birinchi golini kiritib, penaltini aniq amalga oshirdi. 2017-yil boshida Flores Verakrusga koʻchib oʻtdi. 7-yanvar kuni „Keretaro“ga qarshi oʻyinda u yangi klubi safida debyut qildi. 15-fevral kuni Chili kubogi doirasida Toluka bilan oʻyinda Felipe Verakrus safida oʻzining birinchi golini urdi. 2018-yilda u Deportes Antofagastaga qaytadi.

Xalqaro karyerasi 
2012-yil 22-mart kuni Flores Chili terma jamoasi safida Peruga qarshi oʻrtoqlik uchrashuvida debyut qiladi .12-aprel kuni Peru terma jamoasiga qarshi oʻyinda u terma jamoadagi ilk golini urdi.

Chili terma jamoasi uchun gollar

Yutuqlari 
Jamoa

"Kolo-Kolo"

  Chili futbol chempionati – Apertura 2006
  Chili futbol chempionati – Klausura 2006
  Chili futbol chempionati – Clausura 2014

Havolalar 

Chililik futbolchilar
Yashayotgan insonlar
1987-yilda tugʻilganlar
9-yanvarda tugʻilganlar
Erkak futbolchilar
Zarangari (futbol klubi)

Zarangari – Buxoro viloyati Gʻijduvon tumani futbol klubi. Futbol boʻyicha 2019-yilgi Oʻzbekiston Pro-B ligasi va Oʻzbekiston Kubogida qatnashgan.

Manbalar 

Buxoro viloyati futbol klublari
Gʻijduvon tumani
Oʻzbekiston futbol klublari
Alifbo boʻyicha futbol klublari
2019-yilda tashkil etilgan futbol klublari
Daniel Burton

Daniel Paul Burton (1963-yil 4-dekabr) – amerikalik velosiped ishqibozi, Yuta shtatidagi Eagle Mountain va Antarktida qirgʻogʻidan Janubiy qutbga velosipedda ekspeditsiyani yakunlagan birinchi odam (birinchi velosipedchi boʻlmasa ham).

Burton oʻzining „Janubiy qutb epokasi“ ekspeditsiyasini 2013-yil 2-dekabrda Gerkules Inletda boshlagan va 2014-yil 21-yanvarda Janubiy qutbga yetib kelgan.

Tarjimai holi 
Burton kompyuter dasturchisi boʻlgan. Faoliyatiga yigirma uch yil boʻlgach, 40 yoshida formadan chiqqanda Burton qonini tekshirtirish uchun borgan. Uning xolesterin darajasi past, qon bosimi yuqori va biroz ortiqcha vaznga ega boʻlgan. U togʻ velosipedini boshlagan hamda 2008-yilda Yuta shtatining Saratoga Springs shahrida Epic Biking deb nomlangan velosiped doʻkonini ochgan. U LOTOJA Classic ni olti marta tugatganidan soʻng koʻproq ishlar qilishni istaydi. Odamlarni ilhomlantirish va Amerika Diabet Assotsiatsiyasiga xayr-ehson qilishni ragʻbatlantirish uchun Antarktika boʻylab sayohatga chiqishga qaror qilgan. Shuningdek, Burton 2012-yil 30-noyabrda xolesterin miqdorining oshib ketishi oʻlimiga sabab boʻlgan onasining sharafiga ot minib chiqishni xohlagan.

Janubiy qutbda 
Burton qum, muz va qor uchun moʻljallangan keng shinalar bilan qattiq mustahkamlangan fatbikelarni minishni boshlagan. U 2012-yilda Erik Larsenning dunyoning tubiga sayohat qilishga urinishlari bilan qiziqa boshlagan. Larsen ortiga qaytishdan oldin chorak yoʻlni bosib oʻtgan. Bir yil davomida mashgʻulot oʻtkazgan Burton 2013-yil 2-dekabrda oʻz ekspeditsiyasiga yoʻl olgan. U Gerkules Inletdan boshlab,  Borealis Yampa fatbikeda geografik janubiy qutbga yetmaguncha davom etgan.

Manbalar

Havolalar 

 Janubiy qutb epik blogi
 Rasmiy sahifa, Kundalik Epic
 Hill AFB da TEDx nutqi, 2014 yil
 Untold Story podcast intervyu , 2019
Yashayotgan insonlar
1963-yilda tugʻilganlar
Velopoygachilar
Notiqlar
AQSh sportchilari
Charlotte Hope

Charlotte Hope- ingliz aktrisasi. U birinchi marta HBO kanalidagi "Taxtlar oʻyini" (2013–2016) fantastik serialining uchinchi va beshinchi fasllarida Myranda rolini maromiga yetkazib ijro etgani uchun tanilgan. Hope "Starz" kanalida efirga uzatilgan "The Spanish Princess" (2019–2020) serialida bosh qahramon Aragonlik Catherine rolini ham ijro etgan. 2020-yilda Hope ITVda uzatiladigan triller Bancroftning ikkinchi mavsumida va Netflix biografik dramasi boʻlmish The English Game seriallarida muntazam suratga tushgan. Televideniyedan tashqari, Hope "The Theory of Everything" (2014) biografik romantik filmida va "Nun" (2018) dahshat janridagi filmda rol ijro etgan.

Yoshligi 
Hope Salisbury shahrida tugʻilgan va Hampshirening LowerDaggons qishlogʻida oʻsgan. Uning singlisi Emily Police Dog Hogan guruhining aʼzosi boʻlgan. Ularning otasi advokat onasi esa ilgari PR sohasida ishlab keyinchalik uyda qolgan.

Hope maktab-internatda oʻqigan. Hope oʻzida aktyorlik qobiliyati borligini birinchi marta maktabdagi drama darsi orqali sezib qolgan. Keyinchalik Oksford universitetigaqabul qilingach, fransuz va ispan tillarini oʻrganishni davom ettirdi. Oksforddaligida reklama va teatrlarda ishlashga yordam beruvchi agent topdi. Oksfordni tugatgandan soʻng, Hope bir yil Parijdagi LʼÉcole Internationale de The Theatre Jacques Lecoqda aktyorlik bilan shugʻullandi .

Faoliyati 
Hope 2012-yilda "Les Miserables" musiqiy filmida ilk debyutini zavod ishchisi sifatida qilgan.

2013-yilda Hope HBO telekanalining "Taxtlar oʻyini" fantastik drama serialida Ramsay Boltonning sevgilisi Myranda rolini oʻynay boshladi. Bu rolda beshinchi mavsumda qahramon vafot etgunga qadar suratga tushadi va Myrandaning jasadi oltinchi mavsum premyerasida topiladi. 2014-yilda "Mushketyorlar" filmining birinchi mavsumida Charlotte Mellendorf rolini oʻynagan. Oʻsha yili aktrisa "The Theory of Everything" filmida Stiven Xokingning singlisi Filippa Xoking obrazini gavdalantirdi. 2015-yilda esa Britaniyaning "Shimolga qarshi janub" gangster filmida Uilo Klark rolida bosh rolni ijro etgan. Oʻsha yili Umid Olli Mursning „Menga goʻzal“ klipida paydo boʻldi.

Filmografiyasi

Filmlari

Televideniya

Manbalar 

1991-yilda tugʻilganlar
Angliyalik televideniye aktrisalari
Yashayotgan insonlar
Shayxontohur (futbol klubi)

Shayxontohur-XXI - Toshkent shahar Shayxontohur tumanining futbol klubi. Oʻzbekiston Pro ligasi, Oʻzbekiston Birinchi ligasining 2004, 2005, 2008, 2009 va 2010-yilgi mavsumida, Futbol boʻyicha 1997-yilgi Oʻzbekiston Ikkinchi ligasida, 2004 va 2005-yilgi O'zbekiston kubogida qatnashgan.

Manbalar 

Toshkent futbol klublari
Shayxontohur tumani
Oʻzbekiston futbol klublari
Alifbo boʻyicha futbol klublari
1996-yilda tashkil etilgan futbol klublari
Phu Quoc xalqaro aeroporti

Phu Quoc xalqaro aeroporti (vyetcha: Sân bay quốc tế Phú Quốc yoki Cảng hàng không quốc tế Phú Quốc)  – Vyetnam janubidagi Phu Quoc shahrida joylashgan xalqaro aeroport. Aeroport shahardan tashqaridagi Duong To hududida qariyb 900 gektar maydonni egallaydi. Taxminan 16,2 trillion dong ($810 mln) qiymatida qurilgan va bosqichma-bosqich qurilishi rejalashtirilgan. Aeroport oldingi Phu Quoc aeroportidan 10 km uzoqlikda joylashgan va uning oʻrnini egallagan. Aeroport dastlab yiliga 2,5 million yoʻlovchiga xizmat koʻrsatishga imkoniyatiga ega edi, maksimal sigʻimi esa yiliga 7 million yoʻlovchini tashkil qiladi. Aeroportda Airbus A350 va Boeing 747 kabi samolyotlarni qabul qilishga qodir boʻlgan yagona uchish-qoʻnish yoʻlagi mavjud. Qurilish 2012-yilning noyabr oyida yakunlandi va 2012-yil 2-dekabrda foydalanishga topshirildi. Vetnam hukumati aeroport orol plyajlarida dam oluvchi xalqaro sayyohlarning kelishini osonlashtirishini kutmoqda.

Tarixi 
Vyetnam aeroportlari korporatsiyasi 2008-yil 23-noyabrda 3000 milliard VND sarmoya evaziga aeroport qurilishini boshladi. CPG-PAE Singapur-AQSh dizayn konsalting kompaniyasi tomonidan ishlab chiqilgan. Toʻrt yillik ishdan soʻng aeroportda 2012-yil 15-dekabrda ilk parvoz amalga oshirdi.

Aviakompaniyalar va yoʻnalishlar

Manbalar

Havolalar 
 Phu Quoc xalqaro aeroporti uchun qoʻllanma
 Vetnam aeroportlari korporatsiyasining rasmiy sayti

Koordinatalar Vikimaʼlumotlarda
2012-yilda tashkil etilgan aeroportlar
Vyetnam aeroportlari
Spartak (futbol klubi, Buxoro)

Spartak-Buxoro - Buxoro viloyatining futbol klubi. Oʻzbekiston Pro ligasi, Oʻzbekiston Birinchi ligasining 2013 va 2014-yilgi mavsumida qatnashgan.

Manbalar 

Buxoro viloyati futbol klublari
Oʻzbekiston futbol klublari
Alifbo boʻyicha futbol klublari
2011-yilda tashkil etilgan futbol klublari
Baliqchi (futbol klubi, Andijon)

Baliqchi – Andijon viloyatining futbol klubi. Oʻzbekiston Pro ligasi mavsumlarida qatnashgan. 2020-yilda Andjion viloyati hokimi kubogi sohibi boʻlgan.

Manbalar 

Andijon viloyati futbol klublari
Oʻzbekiston futbol klublari
Alifbo boʻyicha futbol klublari
2000-yilda tashkil etilgan futbol klublari
Hurgada xalqaro aeroporti

Hurgada xalqaro aeroporti  Misrning Hurgada shahriga xizmat koʻrsatuvchi xalqaro aeroportidir. Quruqlikda, Hurgada shahri markazi El-Dahardan  janubi-gʻarbda joylashgan. Qohira xalqaro aeroportidan keyin Misrdagi ikkinchi eng gavjum aeroport va asosan Yevropadan dam olish reyslari uchun muhim manzildir.

Terminallari 

Ayni paytda aeroportda ikkita yoʻlovchi terminali mavjud: 1-terminal va 2-terminal. Yangi terminal majmuasi qurilishi 335 million dollarga tushdi va asosan Arab iqtisodiy taraqqiyot jamgʻarmasi tomonidan moliyalashtirildi. Misr aviatsiya vaziri Husam Kamolning aytishicha, aeroport har yili 13 milliongacha tashrif buyuruvchini qabul qila oladi. Loyiha 2014-yil 17-dekabrda Prezident Abdulfattoh as-Sisiy tomonidan ishga tushirildi. Yangi terminal uch qavatli umumiy maydoni 92 ming kvadrat metrni tashkil etadi. Uchib ketish zalida 72 ta roʻyxatga olish stoli va 20 ta joʻnash darvozasi mavjud.

Aviakompaniyalar va yoʻnalishlar 
Hurgada aeroportida quyidagi aviakompaniyalar tomonidan muntazam va charter reyslari amalga oshiriladi:

Yer usti transporti 
Aeroportda avtomobil ijarasi yoʻlga qoʻyilgan. Aeroportdan oddiy taksilar, sayyohlik taksilari va mikroavtobuslar ham qataydi.

Manbalar

Havolalar 

Koordinatalar Vikimaʼlumotlarda
Misr aeroportlari
Hurgada
Soliqchi (futbol klubi, Keles)

Soliqchi – Toshkent viloyati Toshkent tumanining futbol klubi. Oʻzbekiston Pro ligasining 2002-yilgi mavsumida qatnashgan.

Manbalar 

Toshkent viloyati futbol klublari
Oʻzbekiston futbol klublari
Alifbo boʻyicha futbol klublari
2001-yilda tashkil etilgan futbol klublari
Paxtaobod (futbol klubi, Andijon)

Paxtaobod – Andijon viloyatining futbol klubi. Oʻzbekiston Pro ligasi mavsumlarida qatnashgan.

Manbalar 

Andijon viloyati futbol klublari
Oʻzbekiston futbol klublari
Alifbo boʻyicha futbol klublari
1996-yilda tashkil etilgan futbol klublari